<classify> Mkongwe wa miondoko ya Hip hop hapa nchini Hamad Ally Madee, amerudia kauli yake kwamba mziki wa Hip hop hapa nchini haulipi ndiyo maana wasanii wengi wa muziki huo hawatoboi kimataifa kama wale wa RB ambao wanawaita Wabana pua Kupitia ukurasa wake wa Twitter, Madee ameandika maneno hayo kufuatia kujumuishwa kwa baadhi ya wasanii kutoka Tanzania hususan wanaoimba nyimbo za zisizo za Hip hop katika kinyanganyiro cha kuwania tuzo za AFRIMMA 2019 kipengele cha Msanii Bora wa Afrika Mashariki. Wasanii hao ni ni Ali Kiba, Harmonize, Diamond Platnumz, Jux, Rayvanny na Ommy Dimpoz hawa wote kutoka Tanzania, Nyashinski na Khaligraph Jones kutoka Kenya pamoja na Eddy Kenzo kutoka Uganda Niliwahi kusema uko nyuma hiphop haiuz na kuna wapuuzi walinipinga! hongereni Nominees wote kutoka Tanzania ambao mnashiriki tuzo za AFRIMMA2019, lakini kila nikiangalia sioni mwanamziki wa HIP HOP hata mmoja mwaka wa 5 sasa nihawahawa mnaowaita wabana pua..AFRIMMA2019 pic.twitter.com3rK0b3zJCI Madee Madeeseneda August 7, 2019  <topic>: burudani 